b'\n_START_ARTICLE_\nJeanne Bates\n_START_PARAGRAPH_\nJeanne Bates (21. maaliskuuta 1918 Berkeley, Kalifornia \xe2\x80\x93 28. marraskuuta 2007 Los Angeles, Kalifornia) oli yhdysvaltalainen n\xc3\xa4yttelij\xc3\xa4._NEWLINE_Bates aloitti n\xc3\xa4yttelemisen jo varhain ollessaan San Mateo Junior Collegen opiskelijana; h\xc3\xa4n sai vuonna 1942 sopimuksen Columbia Picturesilta, mist\xc3\xa4 alkoi h\xc3\xa4nen pitk\xc3\xa4aikainen sek\xc3\xa4 p\xc3\xa4\xc3\xa4roolien ett\xc3\xa4 v\xc3\xa4h\xc3\xa4isempien osien sarja. Kenties tunnetuimman osansa h\xc3\xa4n sai David Lynchin kauhuelokuvaklassikosta Eraserhead vuonna 1977. _NEWLINE_Bates jatkoi n\xc3\xa4yttelij\xc3\xa4nuraansa aivan vanhuusi\xc3\xa4lleen saakka: h\xc3\xa4nell\xc3\xa4 oli rooli muun muassa Mulholland Drivessa 2001. H\xc3\xa4n oli naimisissa Lew X. Lansworthin kanssa vuodesta 1943, kunnes j\xc3\xa4i leskeksi 1981. H\xc3\xa4n kuoli itse 89 vuoden i\xc3\xa4ss\xc3\xa4 28. marraskuuta 2007.'